Årsberetning 2020

Svendborg Danse- og Spillemandslaug

Denne årsberetning dækker undtagelsesvis mere end et år.

På grund af corona virussen måtte vi aflyse vores ordinære generalforsamling i marts måned. Og nu, d. 25. dec., bliver den så afholdt i stedet.

Året for Svendborglauget forløb, indtil landet lukkede ned i marts, nogenlunde som det plejer.

Vi har et stabilt medlemstal på godt 60, og 17–18 spillefolk.

Vi afholdt vore sædvanlige laugsaftener og havde af og til besøg af andre laug, lige som vi spillede til dans i andre byer.

Vi var også gæster hos Fynboerne til deres jubilæum i år.

Der skete dog nye ting, der skiller sig ud.

* I oktober havde vi et spillekursus med Ove Andersen, hvor vi bl.a. lærte nogle nye melodier.
* Vores sidste laugsaften i april holdt vi ikke i Bagergade, men i koncertsalen på sang- og musikefterskolen i Ollerup. Det blev en vældig festlig og fornøjelig aften med over 100 deltagere. Skolen og mange deltagere opfordrede os til at gentage succeeen.
* Og så tog lauget til Fanø til Fannikedage i Nordby i juli måned. Vi boede alle på samme campingplads og havde et par festlige dage med spil på gaden, i telt på festpladsen og privat buskspil og samvær. De dansere, vi havde med, gjorde lykke i festteltet.

Så kom der en virus forbi, og alt gik i stå!

Vi skulle igen have spillet på efterskolen i Ollerup!

Vi var engageret til en festival på friskolen i Ø. Åby,

og vi havde aftalt med arrangørerne af Fannikedage, at vi skulle spille igen der!

I spillegruppen begyndte vi at spille igen den første torsdag i sep. Og vores første laugsaften sidder vi midt i, og den er jo ikke som den plejer.

Vort problem er bl.a., at lokalet her ikke er ret stort.

Men vi vender problemer og løsninger i bestyrelsen, og så må vi se, hvad fremtiden bringer.

Ole Ryge P. d. 25. sep. 2020